ตอนนี้ประจำเดือนหนูไม่มา1เดือนจนถึงวันนี้ก็ยังไม่มาค่ะ หนูเป็นคนที่ปจด.มาตรงทุกเดือน แฟนเคยเสร็จในก็บ่อย แต่ไม่เคยที่จะประจำเดือนขาด ช่วงมีนามีอะไรกับแฟน ก็เสร็จใน พอเดือนเมษาก็ผิดปกติไป คือจากที่ต้องมาทุกวันที่19 เดือนเมษาเคลื่อนไปเป็น30เมษา และเป็นสีน้ำตาลอ่อน มาแค่นิดเดียวค่ะ ปกติถ้ามีปจด.หนูจะเป็น3-4วันเลย แต่อันนี้มานิดหน่อยและแค่วันเดียว ช่วงอาทิตย์แรกของต้นเดือนพ.ค.ก็มีอะไรกับแฟนเสร็จในเหมือนเดิม และประจำเดือนก็ยังไม่มาจนถึงตอนนี้เลยค่ะ มีเจ็บที่นมบ้างเล็กน้อย คลื่นไส้บางวัน แต่นิดหน่อยค่ะ แบบนี้มีโอกาสที่จะท้องมั้ยคะ ตอนแรกตรวจมันขึ้นแบบไม่ชัดค่ะ ขอบล่วงหน้าค่ะ 🙏🏻
สวัสดีค่ะ หากประจำเดือนควรจะมาวันที่ 19 เม.ย. แต่ไม่มา และได้มีเลือดออกมาในวันที่ 30 เม.ย. โดยมาเพียงแค่ 1 วันและมีปริมาณน้อยกว่าปกติ เลือดดังกล่าวอาจไม่ใช่ประจำเดือนก็ได้ โดยอาจเป็นเลือดอื่นๆ เช่น เลือดล้างหน้าเด็ก เลือดที่เกิดจากภาวะแท้งคุกคาม เป็นต้นดังนั้น แนะนำควรตรวจหาการตั้งครรภ์ดูก่อน หากตรวจแล้วไม่ชัดเจน ก็ควรตรวจซ้ำดูอีกครั้ง หรือไปตรวจที่คลินิกหรือโรงพยาบาล หากพบขึ้นขีดที่ 2 แม้จะจาง ก็แสดงว่าน่าจะมีการตั้งครรภ์เกิดขึ้นค่ะ ทั้งนี้ ควรอ่านผลหลังการทดสอบภายในไม่เกิน 5 นาทีด้วยหากตรวจพบการตั้งครรภ์ อาการต่างๆ ที่เป็นอยู่ คือ เจ็บเต้านม คลื่นไส้ ก็จะเป็นอาการของการตั้งครรภ์ได้ แต่หากตรวจไม่พบ ก็อาจเกิดจากสาเหตุอื่นๆ เช่น เกิดจากการเปลี่ยนแปลงของฮอร์โมน การมีความเครียด วิตกกังวล เป็นต้นดังนั้น หากได้ตรวจซ้ำแล้ว และไม่พบการตั้งครรภ์ การที่ประจำเดือนไม่มา ก็จะเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีภาวะไทรอยด์ฮอร์โมนผิดปกติ การผลิตฮอร์โมนของรังไข่ผิดปกติ เป็นต้น